**BENDRA TECHNINĖ SPECIFIKACIJA**

1. **PIRKIMO OBJEKTAS** – Vamzdynai, jų elementai, fasoninės ir jungiamosios dalys (toliau Prekės).
2. **PLANUOJAMI PIRKIMO KIEKIAI:**
   1. Perkantysis subjektas iš anksto negali numatyti tikslaus prekių kiekio, todėl Bendros Techninės specifikacijos priede „Techninis pasiūlymas ir įkainiai“ (toliau – Priedas) nurodo lyginamuosius prekių kiekius, kurie bus naudojami tik pasiūlymų vertinime. Sutarties vykdymo metu prekės numatytos pirkti pagal poreikį neviršijant Pradinės Sutarties vertės, kuri yra 200 000,00 (du šimtai tūkstančių) Eur **be pridėtinės vertės mokesčio**.
   2. Sutarties vykdymo metu gali būti įsigyjama papildomų Prekių, kurių nėra Priede, bet susijusių su pirkimo objektu, neviršijant 10 procentų Pradinės Sutarties vertės (jos nedidinant).
3. **PREKIŲ PRISTATYMO VIETA IR TERMINAI**
   1. Prekės turi būti pristatytos Perkančiojo subjekto adresu Kranto g. 9, Jonava arba Perkančiojo subjekto, Prekių užsakymo metu nurodytu (patikslintu) adresu, Jonavos raj. savivaldybės ribose.
   2. Prekės turi būti pristatytos ne vėliau kaip per 5 darbo dienas nuo užsakymo el. paštu pateikimo. Pagal atskirą susitarimą, kai kurioms Prekėms galimas ilgesnis Prekių pristatymo terminas, suderintas su Perkančiuoju subjektu elektroniniu paštu.
4. **PREKIŲ KOKYBĖ:**
   1. Tiekėjas garantuoja už Prekių kokybę. Prekės turi būti naujos, kokybiškos ir be defektų. Prekės privalo atitikti Bendros techninės specifikacijos priede nurodytus reikalavimu bei Prekių kokybę nustatančių dokumentų reikalavimus.
   2. Kartu su pasiūlymu Tiekėjas privalo pateikti tinkamai patvirtintas Prekių kokybės atitikties dokumentų kopijas originalo kalba ir/arba vertimą į lietuvių kalbą (atsižvelgiant į tai, kaip nurodyta Techninėje specifikacijoje priede. („Prekei keliami techniniai reikalavimai“).
   3. Jei Tiekėjas pristato Prekes, kurios neatitinka kokybės reikalavimų ir/ar neatitinka Techninėje specifikacijoje keliamų reikalavimų, tokios Prekės turi būti pakeistos kokybiškomis ir/ar techninius reikalavimus atitinkančiomis Prekėmis. Nekokybiškos ar užsakymo neatitinkančios Prekės turi būti pakeistos ne vėliau kaip per 5 (penkias) darbo dienas nuo Pirkėjo rašytinio reikalavimo dėl trūkumų pašalinimo gavimo dienos.
5. **BENDRI TECHNINIAI REIKALAVIMAI PREKĖMS**
   1. Visos Prekės turi atitikti pateiktose techninėse specifikacijose nustatytus reikalavimus, turi būti pagamintos vadovaujantis Europos parlamento ir Tarybos reglamentu (ES) Nr. 305/2011 bei statybos techniniu reglamentu STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“.
   2. Techninėje specifikacijoje nurodytos prekės turi atitikti atitinkamų LST EN standartų (arba jiems lygiaverčių standartų) reikalavimus. Kai Lietuvos nacionaliniai reglamentai, techniniai standartai, statybos ir aplinkos normos yra griežtesnės nei konkretūs šiuose reikalavimuose nurodyti standartai, pirmenybė suteikiama Lietuvos standartui ar normai.
   3. Prekės turi būti sertifikuotos naudojimui Europos Sąjungos šalyse ir turėti CE ženklinimą.
   4. Prekėms turi būti suteikiama ne trumpesnė kaip 24 (dvidešimt keturių) mėnesių kokybės garantija.
6. **APLINKOSAUGINIAI REIKALAVIMAI**

Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4 punkto 4.4.1. papunkčiu:

Perkamas aplinkosauginis ir aplinkai palankus produktas pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (Aplinkosauginės ir aplinkai palankios prekės bei paslaugos).