**Reikalavimai mobilizacijos, karo ar nepaprastosios padėties atveju**

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
| *Reikalavimai prekių pirkime ar paslaugų, darbų pirkime, kai keliamas reikalavimas ir kartu perkamos prekės gamintojui (PĮ 58 str. 4¹ d. 1, 2, 4, 5, 6 p.)* | | | |
| 1. | Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, tiekėjo pasiūlymas (paraiška) atmetamas, jei yra bent viena iš PĮ 58 straipsnio 4¹ dalies 1, 2, 4, 5, 6 punktuose numatytų sąlygų ar sąlygos dalių\*:  1) tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;  2) tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;  3) Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad šio reikalavimo 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;  4) perkančioji organizacija turi kompetentingų institucijų informacijos, kad šio reikalavimo 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui;  5) tiekėjas, jo subtiekėjas, ūkio subjektas, kurio pajėgumais remiasi, vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.  \*jei pakeitus PĮ reikalavimus, jie galės būti taikomi jau paskelbtiems pirkimams, pirkimo vykdytojas turi teisę vadovautis pakeistomis PĮ nuostatomis. | Pateikiama:  1. laisvos formos atitikties deklaracija (pavyzdinė deklaracijos forma pridedama specialiųjų pirkimo sąlygų priede);  2. jeigu perkančiajai organizacijai kyla abejonių dėl tiekėjo nurodytos informacijos, įrodančios šio reikalavimo 1), 2) ir 5) punktų reikalavimus, teisingumo, ji iš galimo laimėtojo paprašys pateikti vieną ar kelis žemiau nurodytus dokumentus ir (ar) paaiškinimus:  2.1. tiekėjo (juridinio asmens) vadovo patvirtintą juridinio asmens steigimo dokumentų kopiją;  2.2. Juridinių asmenų registro (JAR) išplėstinį išrašą su istorija;  2.3. Juridinių asmenų dalyvių informacinės sistemos (JADIS) išrašą;  2.4. JADIS naudos gavėjų posistemio (JANGIS) išrašą;  2.5. asmens tapatybę patvirtinančio dokumento (tapatybės kortelės ar paso) kopiją;  2.6. leidimą verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją;  2.7. pažymą apie deklaruotą gyvenamąją vietą;  2.8. įmonės/ įmonių grupės organizacinę struktūrą (kai yra daugiau nei viena tiekėją, subtiekėją ar kitą ūkio subjektą, tiekėjo siūlomų prekių gamintoją kontroliuojančių asmenų (iki galutinio kontrolės turėtojo) grandis);  2.9. atitinkamus valstybės narės ar trečiosios šalies dokumentus;  3. dėl subtiekėjo, kito ūkio subjekto, kurio pajėgumais tiekėjas remiasi, tiekėjo siūlomų prekių gamintojo perkančiosios organizacijos prašymu pateikiami 2 punkte nurodyti vienas ar keli dokumentai ir (ar) paaiškinimai;  4. dėl tiekėją, subtiekėją, kitą ūkio subjektą, kurio pajėgumais tiekėjas remiasi, tiekėjo siūlomų prekių gamintoją kontroliuojančių asmenų\*\* perkančiosios organizacijos prašymu pateikiami 2 punkte nurodyti vienas ar keli dokumentai ir (ar) paaiškinimai.  Jei tiekėjas negali pateikti nurodytų dokumentų, jis turi nurodyti pagrįstas priežastis bei pateikti kitus dokumentus, įrodančius atitikimą. Neatsižvelgiant į tai, perkančioji organizacija turi teisę pareikalauti pateikti visus PĮ 52 str. 3 d. nurodytus ar kitus perkančiajai organizacijai priimtinus dokumentus ir (ar) paaiškinimus.  Perkančioji organizacija šių dokumentų ir (ar) paaiškinimų gali paprašyti ir iš viešojo pirkimo dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.  Perkančioji organizacija gali neprašyti PĮ 52 str. 3 d. nurodytų dokumentų ir (ar) paaiškinimų, jeigu iš PĮ 52 str. 5 d. nurodytų ir kitų šaltinių, gali nustatyti atitiktį keliamiems reikalavimams.  Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.  Dokumentai turi būti teikiami lietuvių arba anglų kalbomis. | a) Tiekėjas, kiekvienas tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi tiekėjas, kiekvienas subtiekėjas;  b) prekių gamintojas;  c) a ir b punkte išvardintus asmenis kontroliuojantys asmenys\*\*  \*\* Sąvoka „kontroliuojantys asmenys“ aiškinama vadovaujantis PĮ nuostatomis:  Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje:  1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba  2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi:  a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje [2013/34/ES](http://eur-lex.europa.eu/legal-content/LIT/TXT/?uri=CELEX:32013L0034&locale=lt) nustatytus reikalavimus;  b) fizinių asmenų atveju – sutuoktiniai, tėvai ir jų vaikai (įvaikiai). |
| *Reikalavimai tik prekei (PĮ 58 str. 4¹ d. 3 p.)* | | | |
| 2. | Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, tiekėjo pasiūlymas (paraiška) atmetamas, jei tiekėjo siūlomos prekės yra iš VPĮ 92 straipsnio 15 dalyje numatytame sąraše nurodytų valstybių ar teritorijų (toliau – netinkamos prekės). | Pateikiama:  1. laisvos formos atitikties deklaracija (pavyzdinė deklaracijos forma pridedama specialiųjų pirkimo sąlygų priede);  2. jeigu perkančiajai organizacijai kyla abejonių dėl tiekėjo nurodytos informacijos, įrodančios šio punkto reikalavimus, teisingumo, ji iš galimo laimėtojo paprašys pateikti vieną ar kelis žemiau nurodytus prekių kilmę patvirtinančius dokumentus ir (ar) paaiškinimus ar kitus perkančiajai organizacijai priimtinus dokumentus:  2.1. prekės kilmę įrodančius dokumentus (dokumentai įrodantys prekės pagaminimo valstybę, vietą): prekių kilmės sertifikatas arba gamintojo deklaracija (jeigu prekė pagaminta Lietuvoje). Jeigu tiekėjas negali pateikti aukščiau nurodytų dokumentų pateikia prekės judėjimo sertifikatą, nesant galimybės pateikti prekės judėjimo sertifikato, pateikiama tiekėjo deklaracija (deklaracija (-os) ir jos forma (-os) (forma Nr. 22-15, 22-16, 22-17, 22-18 priedai) suprantama (-os) taip, kaip ją (-as) apibrėžia Komisijos įgyvendinimo reglamentas (ES) 2015/2447 2015 m. lapkričio 24 d. kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės, nuoroda: https://www.lrmuitine.lt/mport/failai/teisine\_informacija/teises\_aktai/ES\_teises\_aktai/R2447\_2015\_20180620\_LT.pdf ) ir / ar kitus dokumentus, įrodančius prekių kilmę;  2.2. prekės (-ių) kilmę įrodančius dokumentus: gamintojo raštišką patvirtinimą apie prekės (-ių) kilmę;  2.3. vieną ar kelis PĮ 52 str. 3 d. nurodytus dokumentus ir (ar) paaiškinimus.  Jei tiekėjas negali pateikti nurodytų dokumentų ir (ar) paaiškinimų, jis turi nurodyti pagrįstas priežastis bei pateikti kitus dokumentus, įrodančius atitikimą.  Neatsižvelgiant į tai, perkančioji organizacija turi teisę pareikalauti pateikti visus PĮ 52 str. 3 p. nurodytus ar kitus perkančiajai organizacijai priimtinus dokumentus ir (ar) paaiškinimus.  Perkančioji organizacija šių dokumentų ir (ar) paaiškinimų gali paprašyti ir iš viešojo pirkimo dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.  Perkančioji organizacija gali neprašyti PĮ 52 str. 3 d. nurodytų dokumentų ir (ar) paaiškinimų, jeigu iš PĮ 52 str. 5 d. nurodytų ir kitų šaltinių, gali nustatyti atitiktį keliamiems reikalavimams.  Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.  Dokumentai turi būti teikiami lietuvių arba anglų kalbomis. | - |

\_\_\_\_\_\_\_\_\_\_\_\_\_\_\_\_\_\_\_